લોકોને આત્મહત્યા કરતાં રોકવા માટે પોલીસ દ્વારા ૧૦૯૬ જિંદગી હેલ્પલાઇન શરૂ કરાઇ છે, પરંતુ હવેે આ હેલ્પલાઇનની જિંદગી પૂર્ણતાના આરે આવી ગઇ હોય તેમ જણાય છે. ઉચ્ચ અધિકારીઓના કોઇ પણ સુપરવિઝન અને અંગત રસ ન હોવાના કારણે આ હેલ્પલાઇન બંધ થવાના દિવસો ગણી રહી છે. હેલ્પલાઇનમાં અગાઉ બે કાઉન્સેલિંગ કરનાર વ્યકિત હતી, પરંતુ હવે કોઇ કાઉન્સેલર રહ્યા નથી. આ ઉપરાંત હવે માત્ર એકાદ-બે કોલ જ હેલ્પલાઇનને મળે છે. હેલ્પલાઇનમાં કામ કરતા લોકો પણ હવે કાં તો હેલ્પલાઇનને હેલ્પ મળે અથવા બંધ થાય તેની રાહ જુએ છે.